Katoličko internetsko obavijestio glasilo La Nuova Bussola Quotidiana (NBQ) 
objavilo je 8. siječnja 2014. godine pismo Marija Palmara, crkvenoj tradiciji privrženog 
filozofa prava, glavnom uredniku NBQ-a Riccardu Cascioliju. Mario Palmaro (1968. - 2014.) 
postao je potkraj života poznat prije svega po kritičkim raščlambama pontifikata pape Franje, 
napisanima s Alessandrom Gnocchijem za dnevni list II Foglio, a o stanju i životu Katoličke 
crkve riječ je i u ovom njegovu tekstu. Naime Cascioli je Mattea Penzija, novog predsjednika 
lijevih demokrata, bio označio kao " problem " jer se radi o navodnom katoliku čiji politički 
program međutim u svojim središnjim točkama protuslovi katoličkom nauku. Palmaro 
odgovara Cascioliju da problem nisu Matteo Renzi, lijevi demokrati ni bilo kakvi lijevozeleni 
komunisti: stvarnije problem sama Katolička crkva kako se danas predstavlja, odnosno smjer 
kojim je krenula. 

U ovom prijevodu Palmarova pisma izostavljen je, te označen trotočkom u uglatoj 
zagradi, samo kratak odlomak koji se odnosi na neke talijanske posebnosti. Znakovit naslov 
"Dim Sotonin u Crkvi " potječe od Casciolija. 


Dim Sotonin u Crkvi 


Dragi glavni urednice, 

pročitao sam Tvoj uvodni članak od 3. siječnja, "Renzi, ako je ovo ta novost koja 
napreduje...", i slažem se s Tvojom raščlambom o novom stranačkom predsjedniku 
lijevih demokrata 1 , njegovoj nesustegnutoj lukavosti, prijetvornosti, neizbježnim 
protuslovljima između njegova samoproglašavanja katolikom i podrške onomu što 
se kosi ne samo s katekizmom nego i s naravnim pravom. Također bih želio čestitati 
na svemu što si s NBQ u posljednje vrijeme postigao u borbi protiv homoofenzive. 

Jesu li stvarno naš glavni problem drugi? 

Ipak, osjećam nužnim da Tebi i čitaocima napišem što mislim. Sasvim iskreno: 
Je li naš problem stvarno Matteo Renzi? Jesmo li doista mogli očekivati da čovjek 

1 Talijanski lijevi demokrati, Demokratska stranka, u biti su socijalistički reformirana bivša Talijanska 
komunistička partija, pojačana katoličkim ljevičarima, tj. lijevim krilom bivših kršćanskih demokrata. 
(Nap. katholisches.info, kao i sve druge fusnote u ovom tekstu.) 



postane predsjednik lijevih demokrata, a onda tobože stane u obranu obitelji i 
nerođenog života, uđe u borbu protiv umjetne oplodnje i usprotivi se abortusu i 
eutanaziji? Oprostite, ali jeste li vi svjesni biračkog tijela lijevih demokrata, njihovih 
glasača iz pastoralnih viječa, uključujući redovnice i župnike? Sto mislite da to 
biračko tijelo hoće od Renzija? Ta očito je: hoće homobrak i lezbijskodemokratsko 
pravo na posvajanje. Zar još nikad niste u vrijeme podnevne pauze čuli što govori 
prosječni službenik koji glasa za ljevicu? Sto mislite: hoće li on obranu braka ih 
dostupnost socijalnih stanova našoj homoseksualnoj braći, koja su tako strašno 
obespravljena? Okanimo se mišljenja da je problem u Nichiju Vendoli 2 ih u gadnim i 
zločestim ekstremističkim komunistima. I prestanimo misliti da je prije svega važno 
težiti umjerenoj sredini, jer na toj izmišljenoj sredini prosječnom su građaninu 
odavno uzor Fabio Fazio 3 i Luciana Littizzetto 4 , Coop 5 , Gino Strada 6 , Enzo Bianchi 7 i 
Eugenio Scalfari 8 . Renzi ubacuje te bitne sastojke biračkog tijela u svoj mikser i miješa 
ih s homeopatskom dozom Don Ciottija 9 i Don Galla 10 u savršen napitak koji okuplja 
"župnu zajednicu" jednako kao i krovnu homoudrugu Arcigai/ 11 . Očekivati od njega 
nešto drugo bilo bi naprosto blesavo. [...] 

Problem je Katolička crkva, koja šuti 

Ne, dragi glavni uredniče, meni problem nije Matteo Renzi. Meni je problem 
Katolička crkva. Problem se sastoji u tome što Crkva o ovoj stvari, ovom 
planetarnom razularenju homolobija, šuti. Šuti od pape sve do zadnjega kapelana s 
periferije. A kad papa nešto kaže, onda vatikanski glasnogovornik pater Lombardi 
mora sutradan ispravljati, precizirati, razjašnjavati i lučiti. I molim vas, ne otprašujte 
pisma i izjave kardinala Jorgea Marije Bergoglia od prije deset godina! - Ako bih 


2 Homoseksualac, komunističko-lijevozeleni predsjednik pokrajine Apulije. 

3 Ateist, stavotvorni ljevičarski voditelj na talijanskoj državnoj televiziji. 

4 Ateistkinja, lijevo orijentirana kabaretska umjetnica i Faziova televizijska partnerica. 

5 Koncern talijanskih ljevičarskih zadruga, jedan od nasljednika Komunističke partije. 

6 Ateist, osnivač Emergency, ljevičarske humanitarne organizacije s političkim poslanjem. 

7 Osnivač "ekumenske redovničke zajednice", ljubimac katoličkih ljevičara. 

8 Ateist, doajen lijevog novinarstva i sugovornik pape Franje. 

9 Katolički svećenik lijevog usmjerenja. 

10 Nedavno preminuli katolički svećenik, komunist, pristaša, među ostalim, eutanazije i prava na 
abortus. 

11 Najveća homoudruga u Italiji; osnovao ju svećenik homoseksualac. 



danas otkrio da se moj sin drogira, zar bih mu rekao: "Idi pročitaj zajedničku izjavu 
što smo je tvoja majka i ja dali prije šest godina, kad smo ti rekli da se ne smiješ 
drogirati"? Ili bih ga sada, danas i ovdje pozvao na red i pokušao vratiti na pravi put 
kako god mogu? 


Gdje je papa? Gdje su biskupi? - Zaglušna šutnja 

Dragi glavni uredniče, gdje je u ovoj borbi biskupska konferencija, gdje su 
biskupi? Zaglušna tišina. Ili ne, nego sasvim suprotno, jer biskup Domenico 
Mogavero di Mazara del Vallo, crkveni pravnik i bivši podtajnik biskupske 
konferencije, progovorio je, i to kako progovorio: "Zakon ne može zanemariti stotine 
tisuća onih koji žive zajedno: bez želje za izjednačavanjem takva zajedničkog života s 
obiteljskim, ipak je ispravno da civilno partnerstvo bude i u Italiji priznato." Prema 
mišljenju biskupa Mogavera "država može i mora štititi sporazum sklopljen između 
dviju osoba koje žive zajedno. Protivno je kršćanskom milosrđu i univerzalnom 
pravu ako ti ljudi za zakon ne postoje. Završi li danas jedan od njih u bolnici, onaj 
drugi zbog liječničke obveze šutnje čak neće dobiti ni obavijest o njegovu 
zdravstvenom stanju, kao da se radi o kakvu strancu." Stoga biskup zaključuje: "Čini 
mi se opravdanim priznanje uzajamnih prava npr. glede mirovine i stana, jer u 
središtu uvijek mora biti ljudska osoba. Neprihvatljivo je da partner s kojim se živi 
bude za zakon nitko." A što se Crkve tiče, od koje je papa Franjo već zatražio da o toj 
temi razmišlja s pogledom prema izvanrednoj sinodi o obitelji, nema zapreke da se, 
"bez njihova izjednačavanja s vjenčanim parovima, civilna partnerstva priznaju", reći 
će razgovorljivi biskup. 

Moj će sin biti u školi prisiljen igrati se kondomima - 
a Crkva priča o Lampedusi i o rimskoj kulturi 

Shvaćaš li, dragi glavni uredniče? Uskoro će moga sedmogodišnjeg sina u 
školi poticati da se "igra" kondomima i svojim genitalijama, a Crkva - što mi ona na 
to kaže? Ona priča o prevrnutim čamcima kod Lampeduse, o Isusu izbjeglici, o slabo 
poznatu isusovcu iz 17. stoljeća, kojeg je upravo proglasila blaženim. Ne, moj 



problem nije Matteo Renzi. Gdje je u toj borbi nadbiskup milanski, kardinal Angelo 
Scola? Uskoro će nam biti zabranjeno da kažemo i napišemo da je homoseksualnost 
protunaravna, a Scola mi pripovijeda o nekakvom mješanstvu i o nužnosti novog 
vrednovanja rimske kulture. 

Taj isti nadbiskup milanski prije nekoliko je tjedana pozvao nadbiskupa 
bečkog, kardinala Christopha Schonborna u našu katedralu: budući da je austrijska 
Crkva u neposluhu i raskidu, on je pozvan da svećenicima naše biskupije objasni 
kako se to postiže, koja je tajna tog uspjeha. Posve u skladu s motom: Trener je svoju 
momčad doveo do pada u nižu ligu, pa smo ga postavili za trenera naše nacionalne 
reprezentacije. 


Kardinal Schonborn u Milanu: Kako s uspjehom voditi 
Crkvu u neposluh i raskid 

I koje li slučajnosti: Schonborn, nositelj istog redovničkog ruha kao i sveti 
Dominik i sveti Toma Akvinski, došao je u Milano da bi ambrozijanskim svećenicima 
objasnio kako je osobno stao u obranu izbora jednoga praktičnog homoseksualca u 
župno vijeće. Pozvao je toga homoseksualca i njegova životnog partnera i susreo se s 
njima, te vidio, kaže, "dva muškarca mlada i čista, makar njihov život ne odgovara 
onomu što je predviđeno redom stvaranja". 

To je, dragi glavni urednice, "čistoća" prema mišljenju jednoga kneza Crkve na 
početku godine 2014. A moj bi problem trebali biti Matteo Renzi i njegovi lijevi 
demokrati? Sedmogodišnji će mi sin biti podvrgnut pranju mozga, sve dok ne bude 
prihvatio da je homoseksualnost nešto sasvim normalno, a moj nadbiskup za to 
vrijeme poziva biskupa koji me želi uvjeriti da su dva homoseksualca koja žive 
zajedno uzor čistoće! 


Fiziološki proizvod pape Franje - 
stoljetni uspjeh homolobija 

Dakle, još jasnije rečeno: Matteo Renzi, koji podupire civilna partnerstva, 
fiziološki je proizvod jednog pape koji je u intervjuu u avionu izjavio novinaru: "Tko 



sam ja da mu sudim." Naravno, znadem to i sam, da između tih dvaju pitanja nema 
potpune podudarnosti. Papa je protiv tih pojava i pati zbog njih, i ima dobre namjere. 
Pa ipak: činjenice su činjenice. U vezi s tom tako kratkom, neupadljivo nabačenom, 
ali epohalnom rečenicom iz usta jednog pape (Tko sam ja da mu sudim) moguće je 
ispisati još tone papira s ispravcima i razjasnidbenim očitovanjima, što su čete 
neumornih normalista i učinile i mjesecima čine, ne bi li objasnili što je papa time 
mislio, a što nije, te kako se ništa nije dogodilo, nego je sve u redu. No Ti i ja točno 
znamo, kao što zna svatko tko imalo poznaje komunikacijske mehanizme, daje ta 
mala, nabačena rečeničica, "Tko sam ja da mu sudim", poput nadgrobnog spomenika 
svakoj budućoj političkoj i pravnoj borbi protiv zahtjeva koje nameće homolobi. 
Ragbijaškim rječnikom kazao bih da je homolobi tom neusiljeno dobačenom 
rečeničicom pape Franje uspio u nekoliko sekundi osvojiti više metara nego ukupnim 
radom homopokreta tijekom desetljeća. I kažem Ti da biskupi poput Mogavera 
mogu u zavjetrini tog iskaščića nekažnjeno dizati svoje podrivačke utvrde. A mi 
bismo trebali na to šutjeti. 

Pariz i Neiv York, London i Berlin divovska su Sodoma i Gomora 

Da se razumijemo: bilo bi budalasto papu i Crkvu okrivljavati što su države 
diljem svijeta proglasile homoseksualnost normalnošću: taj rastući plimni val 
nezadrživ je, nemoguće ga je zaustaviti. Razlog je jednostavan: London i Pariz, New 
York i Rim, Bruxelles i Berlin postali su divovska Sodoma i Gomora. No bitno je 
hoćemo li to kazati, javno osuditi i suprotstaviti se, ili ćemo nastupati lukavo i 
skrivati se iza rečeničica poput "Tko sam ja da mu sudim". 

Bitno je treba li se sa Sodomom i Gomorom, pa makar i planetarnom 
Sodomom i Gomorom, ophoditi jezikom milosrđa i razumijevanja. Ako da, zašto se 
onda, pitam se, ne bismo s istim milosrđem odnosili i prema trgovcima kemijskim 
oružjem, ili prema robovlasnicima i trgovcima robljem, ili prema financijskim 
špekulantima, koji oslabljuju čitave narodne privrede i na tom se bogate? Zar i oni 
nisu jadni grešnici? Ili ne? Ili moram zamoliti Schonborna da i njih pozove na ručak, 
kako bi provjerio njihovu "čistoću"? 



Tko brani katolički nauk, bit će proboden iz vlastitih redova 


Dragi glavni urednice, stanje je u međuvremenu postalo bjelodano jasno: svaki 
katolički političar ili intelektualac ili novinar koji se odvaži boriti na 
protuhomofronti, dobit će nož mističnog milosrđa i oproštenja u leđa. Svima nama 
papinom je nikada opozvanom rečeničicom zanijekano opravdanje, i svaki nam 
biskup, svaki svećenik, svaki teolog, svaki glavni urednik biskupijskih novina i svaki 
katoličko-demokratski političar može tim "Tko sam ja da mu sudim" začepiti usta. 
Svakoga će neki Mogavero ustrijeliti svojom sačmaricom kao kakva uzgojnog fazana 
u lovačkoj hajci. 

Dragi glavni uredniče, naš problem nije Matteo Renzi. Naš, moj problem jest u 
tome što je papa naposljetku rekao da se evanđelje "ne naviješta doktrinarnom 
batinom, nego blagošću". Tu ću opet zamoliti normaliste i sve koji nemaju nikakva 
pametnijeg posla neka se suzdrže: i ja znam da se evanđelje tako naviješta, premda je 
Ivan Krstitelj imao svoje, osorne metode a da ga ipak naš Gospodin naziva najvećim 
među rođenima od žene. No Ti znaš da smo svi mi. Ti i ja, onom rečeničicom 
nabodeni poput haringe. Ti i ja, koji smo se borili i borimo se protiv ozakonjenog 
abortusa, protiv razvoda, protiv umjetne oplodnje, protiv eutanazije, protiv 
homobraka i protiv političkih mudrijaša kakav je Matteo Renzi, koji sve to podupiru i 
šire. U očima onih koji, poput Mattea Renzija, sve to zastupaju i brane, pa tako i onih 
u toj skupini koji sebe nazivaju katolicima, Ti i ja stoga smo beznadni, batinaški 
stražari vjere, odbojne spodobe, moralisti, "iteolozi", kako to kaže gdjekoji novinar iz 
Comunione e liberazione. "La Nuova Bussola Quotidiana" i "II Timone" prema tom su 
mišljenju samo anakroni primjeri takve odbojnosti i neprihvatljive moralne strogoće, 
te ni sva titanska svakodnevna nastojanja normalista neće biti dovoljna da zaštite ta 
glasila od službenog katolicizma koji im je osporio razlog postojanja. Jer svaki napor 
oko održavanja ravnoteže ne bi li se istodobno stajalo na dvjema različitim razinama 
- prije ili poslije završava slobodnim padom. 


Borba protiv relativističkog Vijetkonga - crkvena vlast pere ruke 



Mislim k tomu da, oprostit ćeš mi ovu osobnu upadicu, problem nisu ni 
Gnocchi i Palmaro, ti gadni i zločesti likovi koji su u dnevnom listu "II Foglio" 
napisali ono što su napisali. I napisao bih opet, još jedanput, još deset, još sto puta, 
jer, na žalost, sve što smo opisali, i još gore, mnogo gore, ostvaruje se. 

Zato, dragi glavni urednice, moj problem, i Tvoj problem, problem katolika i 
običnih ljudi nije Matteo Renzi. Problem je naša majka Crkva, čije nas je aerodromsko 
osoblje odlučilo ostaviti u vijetnamskoj džungli. Helikopteri su odletjeli, a mi smo 
ostali, da bi nas jednog po jednog na nišan uzimao relativistički Vijetkong. Sto se 
mene tiče, ne želim se potužiti. Uostalom, tisuću puta draže mi je ostati ovdje i čekati 
Vijetkong nego se uspeti u jedan od onih helikoptera - ali zato i u neko crkveno 
vijeće, s umišljajem o sudjelovanju u službenoj moći zajedno sa svim ostalim 
vjerskim pokretima. Ili s ludom misli - koju su neki, usput budi rečeno, i zapisali, 
crno na bijelo - da je ono što Gnocchi i Palmaro tvrde možda čak istina, ali da je nisu 
smjeli kazati, jer neke se istine naprosto ne govore, štoviše - valja ih javno poreći, 
radi zbunjivanja neprijatelja. 

Ne mogu svojoj djeci ponuditi tričarije današnje Crkve kao odgovor 

Ne, ne tužim se radi sebe. Međutim imam jedan problem koji me nuka da se 
ipak potužim, a to je moj sedmogodišnji sin i troje njegovih sestara i braće, kojima ne 
mogu kao odgovor ponuditi potonule čamce pred Lampedusom, homoseksualce 
uzore čistoće prema kardinalu Schonbornu, mješanstvo i pohvalnicu rimskoj kulturi 
od kardinala Scole, prezir prema batinaškim stražarima vjere od pape Franje i 
hvalospjev jednog Mogavera civilnim partnerstvima. Ne mogu svojoj djeci odvraćati 
pozornost bajkom da je pravi problem Matteo Renzi. Uostalom, za sređivanje toga 
problema nepunih je deset minuta sasvim dovoljno. 

Što se još mora dogoditi pa da katolici ustanu? 

Dragi glavni uredniče, dragi Riccardo, zašto Ti sve ovo pišem? Zato što noćas 
ne mogu spavati. I zato što želim shvatiti - ovo pitanje upućujem čitaocima "Bussole" 
- što se još mora u toj Crkvi dogoditi pa da katolici ustanu, napokon se podignu. 
Podignu te krikom s krovova izraze svu svoju ogorčenost. 



Pozor: obraćam se pojedinim katolicima, a ne udruženjima, krugovima, 
kružocima, pokretima ili sektama, koji godinama pokušavaju u ime drugih upravljati 
mozgovima katolika, propisujući smjer svojim upućenicima! Svi mi se oni čine 
nadziranima, nalik na mentalno prikraćene, navođeni od više ili manje karizmatičnih 
te više ili manje pouzdanih likova. Ne: svoj poziv upućujem savjesti svakog 
pojedinca, njegovu srcu, njegovoj vjeri, njegovoj živosti, dok još nije prekasno. 

To sam Ti dužan, dragi Riccardo. To sam dužan svima koji me poznaju i gaje 
bar još malo poštovanja prema meni i onome što zastupam. Pa Te molim za 
uviđavnost što sam toliko iskoristio Tvoje strpljenje i strpljenje čitalaca. 

Mario Palmaro 

http://www.katholisches.info/2014/01/10/das-problem-ist-das-schweigen-der-kirche-mario- 

palmaro-und-der-rauch-satans/ 


